Wilhelm Orlik-Rückemann

Bakgrunn

Wilhelm Orlik-Rückemann ble født i den østerrikske del av dobbeltmonarkiet Østerrike-Ungarn, i byen Lemberg som under den polske periode het Lwów og i den sovjetiske Lvov, og etter hans død ble Lviv i det selvstendige Ukraina. Han var an en polsk familie med jødiske røtter. Han begynte i 1912 på studier på fakulteter for vei- og bro-ingenjører ved Lwóws teknologiske universitet. Studiene ble avbrutt av utbruddet av første verdenskrig. I 1914 meldte Orlik-Rückemann seg til frivillig tjeneste i de polske legioner, der han så tjenestegjorde med distinksjon i forskjellige kommandoposter i det 6. infanteriregiment. Etter edskrisen i 1917 ble han innkalt til  den østerriksk-ungarske hær, der han tjenestegjorde i det 19. geværregiment. In 1918 he also graduated from the Infantry Reserve Officer's School.

Den polske armé

Den 4. november 1918 ble han med i den polske armé. Under den polsk-ukrainske krig i 1919 ble han tatt til fange av ukrainerne, men senere løslatt etter at  Piłsudski inngikk en allianse med Semen Petlura. Orlik-Rückemann ble da sendt til skolen for de væpnede styrker og fikk kommando over en liten stridsvognsenhet utstyrt med franske FT-17-stridsvogner. Under den polsk-bolsjevikiske krig ble han en av de polske styrkers mest fremgangsrike stridsvognskommandant, og under slaget ved  Warszawa den 16. august 1920 ble han forfremmet til oberst og gitt kommando over 1. stridsvognsregiment.
Etter krigen forble Wilhelm Orlik-Rückemann i den polske hær og til 1. mai 1927 sjef for 1. stridsvognsregiment. Han tok også utdannelse ved fakultetet for stridsvognskommandanter ved Ecole Superieure de Guerre i Paris. Etter hans enhet ble lagt ned, ble Orlik-Rückemann overført til Krigsministeriet, og i januar 1928 ble han nestkommanderende for 23. infanteridivisjon.
Den 27. februar 1932 ble Orlik-Rückemann kommandant for 9. infanteridivisjon og året etter forfremmet til brigadegeneral. I desember 1938 ble han nestkommanderende for elitestyrken det polske grensekorps og den 8. august 1939 dens kommandant.

Den polske forsvarskrig i 1939

Kort før utbruddet av Annen Verdenskrig ble Wilhelm Orlik-Rückemanns styrker fratatt nesten alle sine reserver som ble overført til det vestlige Polen for å forsterke forsvaret der. Ved utbruddet av det tyske Polen-felttog 1. september og Sovjetunionens invasjon av Polen den 17. september kunne Orlik-Rückemanns styrker bare markere symbolsk motstand mot de overveldende sterke angripere. For å avverge sine styrkers umiddelbare ødeleggelse bestemte Orlik-Rückemann seg for en retrett fra den 300 kilometer lange grense i området Polesie og trenge gjennom til Warszawa og til uavhengige Polesie-gruppe under general Franciszek Kleeberg.
Inntil 22. september samlet han omlag 8.000 mann og innledet sin marsj mot Warszawa. Stadige trefninger med Den røde armé slet på hans soldaters stridsmoral. For å avverge sammenbruddet bestemte Orlik-Rückemann seg for et større slag mot de sovjetiske styrker. Under slaget ved Szack den 28. september klarte hans styrker å knuse den sovjetiske 52. geværdivisjon. Den 30. september krysset enheten elven Bug og nådde landsbyen Wytyczno, noen 20 kilometer sørøst for Włodawa. Dagen etter ble hans enhet angrepet av den sovjetiske 45. geværdivisjon, forsterket med stridsvogner og artilleri. Etter 15 timers intens strid var de polske forsyninger nesten uttømte. Orlik-Rückemann delte da enheten i mindre grupper og beordret dem til å bryte gjennom til Samodzielna Grupa Operacyjna Polesie på egen hånd. De fleste av gruppene lyktes med dette med bare mindre tap.
Etter stridighetenes avslutning i Polen klarte Orlik-Rückemann å unnslippe arrest og krysse grensen til Litauen. Derfra kom han seg over til Sverige, og før oktober var omme var han i Storbritannia. Der tjenestegjorde han for den polske armé i eksil i forskjellige stabsstillinger.

Etter Andre verdenskrig

Fra 1945 til 1947 arbeidet han for det britisk-organiserte Polish Resettlement Corps (Polski Korpus Przysposobienia i Rozmieszczenia). Han ble fratatt sitt polske statsborgerskap av de kommunistiske myndigheter i Polen og forble i eksil. Først bodde han i London, og i 1972 flyttet han til sin familie som allerede var i Ottawa i Canada. 
Wilhelm Orlik-Rückemann døde den 18. oktober 1986 i Ottawa.